**Sióagárdi Sport Egyesület**

7171 Sióagárd, Kossuth L. u. 9.

Adószám: 19240060-1-17

Bankszámlaszám: 71900010-10006162

Tárgyi eszköz alszámla: 71900010-10005192

Utánpótlás-nevelés alszámla: 71900010-10004964

**Sióagárd Község Önkormányzata**

**Képviselő-testülete részére**

7171 Sióagárd, Kossuth L. 9.

**Tisztelt Önkormányzat! Tisztelt Képviselők!**

A Sióagárdi Sport Egyesület nyilvántartásba vételét a Tolna Megyei Bíróság a Pk. 60.134/1989/1. számú végzésével rendelte el, melynek a Ptk. változása és civil tv. által előírt módosításokkal együtt a Bíróság a továbbiakban is helyt adott. A közhasznú jogállásunkról szóló végzést megküldtük az Önkormányzatnak is korábban.

**Sióagárdi Sport Egyesület** 1989. óta működő, legrégebben alakult civil szervezet.

Sajnos a bevételeink csak és kizárólag nem teszik lehetővé a beruházások, fejlesztések megvalósítását, mert olyan csekély az éves költségvetésünk, hogy alapvető szükségleteket sem elégíti ki teljesen. Ezen alapvető szükségletek biztosításához kaptunk támogatást a Sióagárdi Önkormányzattól 2014-ben is (400 e Ft), melyet ezúton is megköszönünk. Továbbá 1,2 millió Ft összeg átutalásával hozzájárultak (önrész biztosítása) a Honda típusú motoros fűnyíró megvásárlásához, melyet az MLSZ-en keresztül beadott előminősített pályázat keretén belül finanszírozhattunk.

Az Egyesület a Sióagárd Község Önkormányzata, Sióagárdi Német Nemzetiségi Önkormányzat támogatása mellett pályázati bevételekből, magánszemélyek által felajánlott személyi jövedelemadó 1 %-ból, tagdíjból, szponzori támogatásból működik. Az Egyesület bevételeinek növelése érdekében pályabelépőt értékesítünk, illetve szponzorbált rendezünk minden évben. Nem rendelkezik átvett pénzeszköz felett és a bevételeiből másnak sem ad át pénzeszközt (továbbadott támogatás nincs).

Az Egyesületnek tárgyi eszközökkel rendelkezik, melyet a 2013/2014. évben vásárolt TAO-s támogatásból finanszíroztunk, illetve az öltöző felújításának I. üteme befejeződött. Emellett 40 m-es lelátó épülhetett.

Célunk az alap szintű működés fenntartása a Tolna Megye II. osztályában való részvétel folyamatos biztosítása. Egyesületünk felnőtt és ifjúsági csapattal versenyez évek óta, tavaszi és őszi szezonban, a Keleti csoportban. Jelenleg az új átigazolások eredményeképpen az igazolt játékosaink száma: 55 fő.

A tavalyi évadhoz hasonlóan 2014-ben is részt vettünk az MLSZ-en keresztül egy előminősítést tartalmazó pályázaton, melyet egy szponzor is támogatott. A véglegesen elfogadott és a támogatási igazolást megküldve 2014. decemberében vált véglegessé, hogy a 2014/2015. évadhoz kapcsolódó pályázaton elindulhatunk. Mivel az OTP Nyrt. nem tudott támogatást biztosítani (TAO) a kedvező bírálatot követően „külső” szponzort kellett felkutatni. Az előminősített pályázaton kívül, mely beruházást és tárgyi eszköz vásárlást tartalmaz, az utánpótlás neveléshez is megnyertük a kért támogatási összeget. Ezt szintén TAO-s pénzből tudjuk majd finanszírozni.

Ezen projektek önerő biztosítása mellett zajlanak, így az utánpótlás nevelési feladatokhoz 10 %-ot, a beruházáshoz (öltözőbővítés+tárgyi eszköz beszerzés) 30 %-os önrészt kell vállalnunk. A kapott összegekhez, így az önrész hozzácsatolásával együtt kell majd egyben elszámolnunk.

Az alábbi táblázat összefoglalja a költségeket és tartalmazza az önrész mértékét, melyet szeretnénk kérni T. Önkormányzattól és T. Képviselőktől, hogy biztosítsák a számunkra a 2015. évi költségvetés terhére. **Ennek összege: 2.370.249,- Ft** (200.205,- Ft +2.170.044,- Ft)

**Utánpótlás nevelési feladatok ellátás jogcímén 90% támogatás -10% önerő**

|  |  |  |  |
| --- | --- | --- | --- |
| **Utánpótlás jóváhagyás -2014/15-as évadra vonatkozóan** | | | |
| **Jogcím** | **Támogatás (Ft)** | **Önrész** | **Összesen (Ft)** |
| Sporteszköz, sportfelszerelés beszerzése | 1 606 033 Ft | 183 967 Ft | 1 790 000 Ft |
| Gyógyszerek, diagnosztikai eszközök | 141 762 Ft | 16 238 Ft | 158 000 Ft |
| Személyszállítási költségek | Ft | Ft | Ft |
| Nevezési költségek | Ft | Ft | Ft |
| Rendezési, felkészítési, képzési költségek | Ft | Ft | Ft |
| Verseny- és játékengedélyek kiállításának költségei | - Ft | - Ft | - Ft |
| Sportlétesítmény, sportpálya bérleti díja | Ft | Ft | Ft |
| Felkészítéssel, edzőtáboroztatással és versenyeztetéssel közvetlenül összefüggő szállás és étkezés költsége | Ft | Ft | Ft |
| A programban résztvevő sportszakemberek személyi jellegű ráfordításai | Ft | Ft | Ft |
| Logisztikai költségek (csak bérlet) – kivéve személygépkocsi és motorkerékpár | - Ft | - Ft | - Ft |
| **Összesen:** | **1 747 795 Ft** | **200 205 Ft** | **1 948 000 Ft** |

**Tárgyi eszköz beruházás 70% támogatás -30% önerő**

|  |  |  |  |
| --- | --- | --- | --- |
| **Tárgyi eszköz jóváhagyás -2014/15-as évadra vonatkozóan** | | | |
| **Jogcím** | **Támogatás (Ft)** | **Önrész** | **Összesen (Ft)** |
| **Tárgyi eszköz beruházás, felújítás** |  |  |  |
| Funkcionális öltözőfelújítás | 4 148 614 Ft | 1 832 966 Ft | **5 981 580 Ft** |
| Műanyag székek (80 db.) | 554 852 Ft | 245 148 Ft | 800 000 Ft |
| Pályavonalzó | 104 035 Ft | 45 965 Ft | 150 000 Ft |
| Laptop | 104 035 Ft | 45 965 Ft | 150 000 Ft |
| **Összesen:** | **4 911 536 Ft** | **2 170 044 Ft** | **7 081 580 Ft** |

Kérjük, tisztelt Képviselőtestületet, hogy a 2014/2015-ös évadhoz kapcsolódó projektünk önrészét lehetőség szerint biztosítani szíveskedjenek részben vagy egészben.

Támogatásukban bízva, tisztelettel:

**Ódor László**

Sióagárd, 2015. január 07. Elnök sk.